# Trenque Lauquen (pel·lícula)

Trenque Lauquen és una pel·lícula dramàtica argentina escrita, produïda i dirigida per Laura Citarella.
La pel·lícula es va estrenar el 3 de setembre de 2022 en la secció Horitzons de la 79a edició del Festival Internacional de Cinema de Venècia.A més també va ser seleccionada per a participar en la 37a edició del Festival Internacional de Cinema de Mar del Plata, a la Competència Llatinoamericana.
Trenque Lauquen va ser nominada a 4 dels premis que lliura la Societat Internacional de Cinèfils el lliurament de distincions dels quals es va dur a terme el 12 de febrer de 2023. Entre les nominacions que va rebre figuren les de millor pel·lícula, millor director, millor guió original i millor repartiment guanyant tots els premis pels que optava. D'aquesta forma la cinta dirigida per Laura Citarella es va convertir en el segon llargmetratge argentí a guanyar el premi a millor pel·lícula, després que l'aconseguís Zama de Lucrecia Martel en l'edició celebrada en 2019.
Va ser escollida com la millor pel·lícula de l'any 2023 per part de la revista Cahiers du Cinéma.

## Argument

Una dona desapareix. Dos homes surten a la carretera a buscar-la: els dos l'estimen. No saben perquè se'n va anar, s'ho pregunten. Cadascun d'ells té les seves pròpies sospites i les amaguen l'un de l'altre. Misteriosament, però, mai es converteixen realment en rivals. Aquesta fugida sobtada es converteix en el nucli ocult d'una sèrie de ficcions que la pel·lícula teixeix amb delicadesa: el secret del cor d'una altra dona, perdut també, fa molts anys; el secret de la vida d'un poble al camp, regit per un incident sobrenatural que ningú sembla percebre; el secret dels plans, que no cessa d'escampar-se i devorar-lo tot, com les ombres que envaeixen el món després de l'hora del crepuscle.

## Repartiment

* Laura Paredes com Laura
* Ezequiel Pierri com Ezequiel «Chicho»
* Rafael Spregelburd com Rafael
* Cecilia Rainero com Normita
* Juliana Muras com Juliana
* Elisa Carricajo com Elisa Esperanza
* Walter Jakob com Marcio
* Rolando Citarella com Rolo
* Verónica Llinás com Romina
* Rodrigo Paredes com Rodro
* Eugenia Campos Guevara com Patita

## Recepció
### Resposta de la crítica

La pel·lícula va rebre aclamació de la crítica des de la seva estrena a la 79a Mostra Internacional de Cinema de Venècia. En el lloc web de crítica Rotten Tomatoes, la pel·lícula té un índex d'aprovació del 94% basat en 16 crítiques, amb una nota mitjana de 8,9/10. A Metacritic, la pel·lícula té una puntuació mitjana ponderada de 91/100 basada en 4 ressenyes, la qual cosa indica "aclamació universal". Alhora al lloc web Todas Las Críticas, la pel·lícula posseeix una aprovació del 100% amb una puntuació mitjana de 87/100 basat en 9 ressenyes.

## Referències

* ↑ «Trenque Lauquen - Cine Nacional». , 27-10-2022 [Consulta: 17 agost 2022].
* ↑ «Biennale Cinema 2022 - 79th Festival» (en inglés). La Biennale di Venezia. [Consulta: 27 octubre 2022].
* ↑ «Toda la programación de la 37° edición» (en español). Festival Internacional de Cinema de Mar del Plata. [Consulta: 27 octubre 2022].
* ↑ «Trenque Lauquen: por qué la prestigiosa revista Cahiers du Cinéma eligió a una película argentina como la mejor del año» (en castellà), 01-12-2023. [Consulta: 1r desembre 2023].
* ↑ «El film argentino “Trenque Lauquen” encabeza el Top 10 de la prestigiosa revista “Cahiers du Cinéma”» (en espanyol europeu), 01-12-2023. [Consulta: 1r desembre 2023].
* ↑ Destape, El. «La película argentina Trenque Lauquen encabeza el top 10 de la prestigiosa revista Cahiers du Cinéma» (en castellà), 01-12-2023. [Consulta: 1r desembre 2023].
* ↑ «Trenque Lauquen: Part I - Rotten Tomatoes» (en inglés). [Consulta: 4 maig 2023].
* ↑ , <https://www.metacritic.com/movie/trenque-lauquen-parte-i>
* ↑ , <https://www.todaslascriticas.com.ar/pelicula/trenque-lauquen>
* ↑ «Toda la programación de la 37° edición» (en español). Festival Internacional de Cine de Mar del Plata. [Consulta: 25 octubre 2022].
* ↑ «ICS Finds a Hidden Love Letter in Trenque Lauquen» (en inglés). ICS. [Consulta: 12 abril 2023].
* ↑ «Premios Sur: “Blondi” lidera las nominaciones, seguida por “Cuando acecha la maldad”, “El rapto”, y “Puan”». Otros cines, 25-07-2024. [Consulta: 29 juliol 2024].
* ↑ Rivera, Alfonso. «San Sebastián's wildly varied Zabaltegi-Tabakalera section announces 22 titles». Cineuropa, 25-08-2022. [Consulta: 2 desembre 2023].
* ↑ Engelen, Aurore. «Close to open the 49th edition of Film Fest Gent». Cineuropa, 27-09-2022. [Consulta: 2 desembre 2023].

## Enllaços externs

* Tràiler de la pel·lícula a YouTube